વોશિંગ્ટન: આગામી દિવસોમાં અમેરિકન રાષ્ટ્રપ્રમુખની ચૂંટણી યોજાવાની છે ત્યારે ચૂંટણીના એક દિવસ પહેલાં અલ કાયદા મોટા આતંકી હુમલા કરી શકે તેમ હોવાની શક્યતા વ્યકત થઈ રહી છે. આતંકીઓ ન્યૂયોર્ક ટેકસાસ અને વર્જિનિયામાં મોટા હુમલાને અંજામ આપી શકે તેમ છે. તેવી યુએસના ઈન્ટેલિજન્સ ઓફિશિયલ્સે સ્થાનિક સત્તાવાળાને ચેતવણી આપી છે. અત્રે ઉલ્લેખનીય છે કે અમેરિકામાં નવમી નવેમ્બરે ચૂંટણી થવાની છે. ત્યારે આ ચેતવણીને ધ્યાનમાં લઈને એફબીઆઈએ જણાવ્યું છે કે તે આવા હુમલાનો સામનો કરવા તૈયાર છે.